钦定古今图书集成/方舆汇编/边裔典/第129卷 > 隋
## 钦定古今图书集成/方舆汇编/边裔典/第129卷 > 隋

### 文帝开皇四年契丹内附

按《隋书文帝本纪》，开皇四年五月癸酉，契丹主莫贺
弗遣使请降。九月庚午，契丹内附。按《契丹本传》：“契
丹之先，与厍莫奚异种而同类，并为慕容氏所破，俱
窜于松漠之间。其后稍大，居黄龙之北数百里。其俗
颇与靺鞨同，好为寇盗。父母死而悲哭者，以为不壮，
但以其尸置于山树之上，经三年之后，乃收其骨而
焚”之，因酹而祝曰：“冬月时，向阳食。若我射猎时，使我
多得猪鹿。”其无礼顽嚚，于诸夷最甚。当后魏时，为高
丽所侵，部落万馀口求内附，止白貔河。后为突厥所
逼，又以万家寄于高丽。开皇四年，率诸莫贺弗来谒。
开皇五年，契丹款塞。

按《隋书文帝本纪》：开皇五年“夏四月甲午，契丹主多
弥遣使贡方物。”按《契丹本传》：“开皇五年，悉其众款
塞，高祖纳之，听居其故地。”

开皇六年契丹诸部相攻击帝使责让之。

按：《隋书文帝本纪》，不载。按《契丹本传》：“开皇六年，其
诸部相攻击，久不止，又与突厥相侵，高祖使使责让
之，其国遣使诣阙，顿颡谢罪。其后契丹别部出伏等
背高丽率众内附，高祖纳之，安置于渴奚那颉之北。”
开皇十三年春正月乙巳，契丹遣使贡方物。

按：《隋书文帝本纪》云云。

开皇二十年，契丹别部来降。

按：《隋书文帝本纪》，不载。按《契丹本传》：“开皇末，其别
部四千馀家背突厥来降。上方与突厥和好，重失远
人之心，悉令给粮还本，敕突厥抚纳之，固辞不去，部
落渐众，遂北徙逐水草，当辽西正北二百里，依托纥
臣水而居，东西亘五百里，南北三百里，分为十部。兵
多者三千，少者千馀，逐寒暑，随水草畜牧。有征伐，则
酋”帅相与议之，兴兵动众，合符契。突厥沙钵略可汗，
遣吐屯潘垤统之。

### 炀帝大业元年契丹寇营州诏韦云起讨之

按：《隋书》不载。按《唐书韦云起传》：“大业初，契丹寇营
州，诏云起护突厥兵讨之。启民可汗以二万骑受节
度。云起使离为二十屯，屯相联络，四道并引，令曰：‘鼓
而行，角而止，非公使，毋走马。三喻五复之。既而纥斤
一人犯令，即斩以徇。于是突厥酋长入谒者，皆膝而
进，莫敢仰视。始，契丹事突厥无间，且不虞云起至，既
入’”境，使突厥绐云：诣柳城，与高丽市易，敢言有隋使
在者斩！契丹不疑。因引而南，过贼营百里，夜还阵，以
迟明掩击之，获契丹男女四万，以女子及畜产半赐
突厥，男子悉杀之，以馀众还。帝大喜，会百官于廷曰：
“云起将突厥兵平契丹，以奇用师，有文武才，朕自举
之。”拜治书御史。